Potrivit cercetării, clasamentul simpatiei față de alte țări este condus de Spania (asociată cu un sentiment mai degrabă pozitiv de 84,3% dintre respondenți), urmată de Italia (82,7%) și de Marea Britanie (82%).

Pe pozițiile următoare se află Franța (79,9%), Olanda (78,6%), Statele Unite ale Americii (78%), Germania (77,9%), Belgia (76,3%), Grecia (75,6%), Austria (75,4%) și Polonia (75,2%).

În a doua parte a ierarhiei se regăsesc Republica Moldova (74,3%), Japonia (74,1%), Bulgaria (63,8%), China (62,9%), Serbia (59,6%), Israel (58,4%) și Turcia (53,5%).

Ultimele trei poziții în clasament sunt ocupate de Ucraina (47%), Ungaria (36,7%) și Rusia (26,8%).

''Barometrul INSCOP - ADEVĂRUL despre România" a fost realizat de INSCOP Research la comanda Adevărul în perioada 26 noiembrie - 2 decembrie 2015. Volumul eșantionului a fost de 1.071 de persoane și este reprezentativ pentru populația României de 18 ani și peste. Eroarea maximă admisă a datelor este de plus/ minus 3%, la un grad de încredere de 95%. Metoda folosită a fost cea a sondajului de opinie pe baza unui chestionar aplicat de operatorii de interviu la domiciliul respondenților.